Շտուտգարտի համալսարան

**Շտուտգարտի համալսարան** (), պետական համալսարան Գերմանիայի Բադեն-Վյուրթեմբերգ երկրամասի Շտուտգարտ քաղաքում, որը միջազգային ճանաչում ունի տեխնիկական (մասնավորապես՝ ավտոմոբիլային և աերոկոսմիկական) և բնական գիտությունների բնագավառում։ Մտնում է կարևոր համալսարանական և գիտական միավորումների կազմի մեջ։
* TU 9 - ինը խոշորագույն տեխնիկական համալսարանների միավորում Գերմանիայում,
* TIME - եվրոպական ինժեներական դպրոցների և տեխնիկական համալսարանների ցանց,
* EUA - եվրոպական համալսարանների միավորում։

## Պատմություն
Արվեստի, գիտության և արհեստների միավորված դպրոցը () հիմնադրվել է 1829 թվականին Շտուտգարտում (2004 թվականին տոնվեց բուհի 175-ամյա հոբելյանը)։

Տեխնիկական գիտության մշտապես աճող կարևորությամբ պայմանավորված 1876 թվականից կրում է բարձրագույն տեխնիկական դպրոցի կոչում (): 1882 թվականից Վերներ ֆոն Սիմենսի հովանավորության շնորհիվ այստեղ սկսում են դասավանդել էլեկտրոտեխնիկա։ 1900 թվականին ուսումնական հաստատությունը իրավունք է ստանում հայցելու դոկտորական աստիճան տեխնիկական գիտությունների բնագավառում։ Բնագիտության և գիտության մյուս ճյուղերի զուգահեռ զարգացումը 1967 թվականին հանգեցրեց համալսարանի վերափոխմանը դասականի։

## Դիրքը կրթական հաստատությունների վարկանիշում
Շտուտգարտի համալսարանը կայուն բարձր դիրք է զբաղեցնում տարբեր միջազգային կրթական հաստատությունների վարկանիշում, որոնցից են Համալսարանների համաշխարհային վարկանիշը Times Higher Education և աշխարհի համալսարանների ակադեմիական վարկանիշը, հիմնականում տեխնիկական և բնական գիտությունների ասպարեզում։
* Քիմիա
* Ֆիզիկա
* Բնական գիտություններ և մաթեմատիկա
* Ինֆորմատիկա

## Կառուցվածքային ստորաբաժանումներ
### Ֆակուլտետներ
1950 թվականից տեխնիկական և բնագիտական ֆակուլտետները կենտրոնացվում են Վայհինգենի քաղաքային շրջանում։ Ճարտարապետական, հումանիտար և տնտեսական գիտությունների ֆակուլտետները գտնվում են Շտուտգարտի կենտրոնում։ Գործում են հետևյալ ֆակուլտետները`
* Ֆակուլտետ 1։ Ճարտարապետության և քաղաքաշինության
* Ֆակուլտետ 2։ Շինարարական և ինժեներական գիտությունների
* Ֆակուլտետ 3։ Քիմիայի
* Ֆակուլտետ 4։ Էներգոտեխնոլոգիայի և բիոտեխնոլոգիայի
* Ֆակուլտետ 5։ Ինֆորմատիկայի, էլեկտրոտեխնիկայի և ինֆորմացիոն տեխնոլոգիաների
* Ֆակուլտետ 6։ Աէրոկոսմիկական արդյունաբերության և գեոդեզիայի
* Ֆակուլտետ 7։ Մեքենաշինության և ավտոմոբիլաշինության
* Ֆակուլտետ 8։ Մաթեմատիկայի և ֆիզիկայի
* Ֆակուլտետ 9։ Փիլիսոփայության և պատմության
* Ֆակուլտետ 10։ Մենեջմենթի, տնտեսագիտության և սոցիալական գիտությունների
### Այլ ստորաբաժանումներ
* Համալսարանական գրադարան - հիմնադրվել է 1829 թվականին, ինչպես և համալսարանը
* Նյութերի փորձարկման և հետազոտության կենտրոն () - հիմնադրվել է 1884 թվականին
* Բարձրարտադրողական հաշվարկումների կենտրոն () - գիտահետազոտական ինստիտուտ և գերհամակարգչային կլաստեր (երեքից մեկը Գերմանիայում)։
* Պֆաֆֆենվալդի համալսարանական աստղադիտարան - հիմնադրվել է 1934 թվականին։


Unibib Stuttgart Stadtmitte 2007 (Alter Fritz).JPG|Համալսարանական գրադարան
High Performance Computing Center Stuttgart 2013.jpg|Բարձրարտադրողական հաշվարկումների կենտրոն
Internationales Zentrum Universität Stuttgart 1.jpg|Միջազգային կենտրոն
Stuttgart Universität Campus Vaihingen Mensa 2007 by-RaBoe 02.jpg|Գլխավոր մասնաշենք (Mensa)
Stuttgart Uni Vaihingen campus 08.jpg|Կամպուս
Pfaffenhof II Universität Stuttgart.jpg|Ուսանողական «Pfaffenhof II» հանրակացարան


## Շրջանավարտներ
* Գյունտեր Բենիշ - ճարտարապետ
* Գունարս Բիրկերտս - ճարտարապետ
* Մարտին Վինտերկորն - գլխավոր Volkswagen AG-ի գլխավոր գործադիր տնօրեն 2007-2015 թթ.
* Օտտո Գյոլդեր - մաթեմատիկոս
* Հանս Հելման - ֆիզիկոս
* Գոտլիբ Դայմլեր - ավտոկոնստրուկտոր
* Յունիբալդ Կամմ - ավտոկոնստրուկտոր
* Ուլֆ Դիտրիխ Մերբոլդ - տիեզերագնաց
* Աքիլես Պապապետրու - ֆիզիկոս
* Ֆրանց Ռյոկլե - ճարտարապետ
* Էռնստ Հեյնիկել - ավիակոնստրուկտոր
* Գոտլոբ Հոնոլդ - ինժեներ
* Հորստ Շտյորմեր - ֆիզիկոս, Նոբելյան մրցանակակիր
* Ռիխարդ Շտրիբեկ - ինժեներ
* Գերհարդ Էրտլ - քիմիկոս, Նոբելյան մրցանակակիր

## Պրոֆեսորներ
* Յոհանիս Արգիրիս - ինժեներական գործ դասավանդող դասախոս
* Կարլ Վեյտբրեխտ - դասավանդել է գրականություն (1902-1904 թվականներին եղել է ռեկտոր)
* Կուրտ Մագնուս - դասավանդել է մեխանիկա
* Վիկտոր Մեյեր - դասավանդել է քիմիա
* Ֆրայ Օտտո - դասավանդել է ճարտարապետություն
* Հերման Հակեն - դասավանդել է տեսական ֆիզիկա
* Վինֆրիդ Օտտո Շուման - դասավանդել է տեսական ֆիզիկա

## Պատվավոր դոկտորներ
* Կարլ Մայբախ - ավտոկոնստրուկտոր
* Ռիխարդ Ռիմերշմիդ - ճարտարապետ
* Ավգուստ-Վիլհելմ Շեեր - ձեռնարկատեր, կազմակերպությունների կառավարման և ինֆորմացիոն տեխնոլոգիաների գծով մասնագետ

## Գրականություն
* Festschrift zum 150-jährigen Bestehen der Universität Stuttgart. Hg. v. Johannes H. Voigt. DVA, Stuttgart 1979, ISBN 3-421-01937-1.

## Ծանոթագրություններ

## Արտաքին հղումներ
* Պաշտոնական կայք
* Շրջանավարտների ցանց
* Համալսարանական գրադարան
* Նյութերի փորձարկման և հետազոտության կենտրոն (MPA)
* Բարձրարտադրողական հաշվարկումների կենտրոն (HLRS)
* Համալսարանական աստղադիտարան

Կատեգորիա:1829 հիմնադրված կրթական հաստատություններ
Կատեգորիա:1967 հիմնադրումներ Գերմանիայում
Կատեգորիա:Գերմանիայի համալսարաններ